Pranešimas, kuriuo iš dalies keičiamas pranešimas apie antidempingo tyrimo dėl importuojamų Kinijos Liaudies Respublikos kilmės plokščių valcavimo produktų iš aliuminio inicijavimą

(2021/C 36/10)

2020 m. rugpjūčio 14 d. Komisija paskelbė pranešimą apie antidempingo tyrimo dėl importuojamų Kinijos Liaudies Respublikos kilmės plokščių valcavimo produktų iš aliuminio inicijavimą (1) (toliau – 2020 m. rugpjūčio 14 d. pranešimas). Vėliau suinteresuotosios šalys atkreipė Komisijos dėmesį į tai, kad tam tikros kategorijos produktai, kurie turi būti klasifikuojami priskiriant KN kodus 7606 11 10 ir 7606 12 20, niekada neturėjo būti įtraukti į produkto apibrėžtį.

Be to, siekiant išvengti painiavos, reikėjo patikslinti produktų, skirtų naudoti automobilių pramonėje kaip kėbulo plokštes, apibrėžtį.

Todėl Komisija iš dalies keičia 2020 m. rugpjūčio 14 d. pranešimą, kad būtų atspindėta dabartinė tyrimo apimtis. Išsamesnės informacijos galima rasti pastaboje prie suinteresuotosioms šalims susipažinti skirtos bylos.

1. Tiriamasis produktas

2020 m. rugpjūčio 14 d. pranešimo 2 skirsnyje pateikta tiriamojo produkto apibrėžtis, kurioje nurodyta:

„Šiame tyrime nagrinėjamas produktas – plokšti valcavimo produktai iš aliuminio, legiruotieji arba nelegiruotieji, po plokščio valcavimo toliau apdoroti arba neapdoroti,

(toliau – tiriamasis produktas).

Neįtraukiami šie produktai:

plokšti valcavimo produktai iš aliuminio, legiruotieji, po plokščio valcavimo toliau apdoroti arba neapdoroti, kurių storis ne mažesnis kaip 0,2 mm ir ne didesnis kaip 6 mm, skirti naudoti automobilių pramonėje kaip kėbulo plokštės, kurių KN kodai šiuo metu yra ex 7606 12 92, ex 7606 12 93, ex 7606 12 99, ex 7606 92 00;

plokšti valcavimo produktai iš aliuminio, legiruotieji, po plokščio valcavimo toliau apdoroti arba neapdoroti, kurių storis ne mažesnis kaip 0,8 mm, skirti orlaivių dalims gaminti, kurių KN kodai šiuo metu yra ex 7606 12 92, ex 7606 12 93, ex 7606 12 99, ex 7606 92 00.“

Atlikusi tyrimus Komisija atkreipė dėmesį į tai, kad kai kurie ekonominės veiklos vykdytojai galėjo klaidingai suprasti tiriamojo produkto aprašymo formuluotes.

turi būti:

„Šiame tyrime nagrinėjamas produktas – plokšti valcavimo produktai iš aliuminio, legiruotieji arba nelegiruotieji, po plokščio valcavimo toliau apdoroti arba neapdoroti, be pagrindo, be vidinių kitos medžiagos sluoksnių,

(toliau – tiriamasis produktas).

Neįtraukiami šie produktai:

2. Paaiškinimas dėl KN kodų

Nuoroda į KN ir TARIC kodus, pateikta tik kaip informacija, 2020 m. rugpjūčio 14 d. pranešimo 3 skirsnio pirmoje pastraipoje:

„Kaip įtariama, dempingo kaina importuojamas produktas yra Kinijos Liaudies Respublikos (toliau – KLR arba nagrinėjamoji šalis) kilmės tiriamasis produktas, kurio KN kodai šiuo metu yra 7606 11 10, 7606 11 91, 7606 11 93, 7606 11 99, 7606 12 20, ex 7606 12 92 (TARIC kodas 7606129295), ex 7606 12 93 (TARIC kodas 7606129386), ex 7606 12 99 (TARIC kodai 7606129925 ir 7606129986), 7606 91 00, ex 7606 92 00 (TARIC kodas 7606920086) ir ex 7607 11 90 (TARIC kodai 7607119044, 7607119048, 7607119051, 7607119053, 7607119060, 7607119071, 7607119073, 7607119075, 7607119077, 7607119091, 7607119093). Šie KN ir TARIC kodai pateikiami tik kaip informacija.“

turi būti:

„Kaip įtariama, dempingo kaina importuojamas produktas yra Kinijos Liaudies Respublikos (toliau – KLR arba nagrinėjamoji šalis) kilmės tiriamasis produktas, kurio KN kodai šiuo metu yra ex 7606 11 10 (TARIC kodai 7606111025, 7606111086), ex 7606 11 91 (TARIC kodai 7606119125, 7606119186), ex 7606 11 93 (TARIC kodai 7606119325, 7606119386), ex 7606 11 99 (TARIC kodai 7606119925, 7606119986), ex 7606 12 20 (TARIC kodai 7606122025, 7606122086), ex 7606 12 92 (TARIC kodai 7606129225, 7606129295), ex 7606 12 93 (TARIC kodas 7606129386), ex 7606 12 99 (TARIC kodai 7606129925 ir 7606129986), ex 7606 91 00 (TARIC kodai 7606910025, 7606910086), ex 7606 92 00 (TARIC kodai 7606920025, 7606920086), ex 7607 11 90 (TARIC kodai 7607119044, 7607119048, 7607119051, 7607119053, 7607119065, 7607119071, 7607119073, 7607119075, 7607119077, 7607119091, 7607119093) ir ex 7607 19 90 (TARIC kodai 7607199075, 7607199086). Šie KN ir TARIC kodai pateikiami tik kaip informacija.“